Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendelethez
Paragraph Index: 38

2. Ellenőrzések 2.1. Gyártóművi, illetőleg az első töltés előtti felügyeleti ellenőrzés 2.1.1. A Felügyelet gyártóművi ellenőrzést végez a Szabályzat hatálya alá tartozó minden belföldön vagy külföldön gyártott új palackon, és a porózus töltőanyaggal újonnan betöltött acetilén palackon, a 2.1.4. pontban felsoroltak kivételével. 2.1.2. A gyártóművi felügyeleti ellenőrzést a gyártónak, illetőleg az importőrnek kell kérelmezni a Felügyelettől. 2.1.3. A gyártóművi felügyeleti ellenőrzést és dokumentálását a Szabályzat adott palacktípusra vonatkozó fejezetének előírásai szerint, és a Szabályzat III. fejezetében megadott műszaki előírások figyelembevételével végzi a Felügyelet. 2.1.4. Nem végez a Felügyelet gyártóművi ellenőrzést a következő felsorolt esetekben: 2.1.4.1. az Európai Közösség tagállamból származó palackok behozatalánál az Európai Közösség és Magyarország kölcsönös megállapodása alapján, a tagállam kijelölt szervezete végezte az ellenőrzést, 2.1.4.2. azon külföldön gyártott palackok behozatalánál, amelyeken a gyártóművi ellenőrzést olyan külföldi szervezet végezte, amellyel a Felügyelet megállapodást kötött az ellenőrzések elvégzésére, * MSZ EN ISO 9002 vagy MSZ EN ISO 9003 2.1.4.3. külföldi gyártású berendezés tartozékaként történő (legfeljebb 3 db) palack egyszeri behozatalánál, ha a gyártóművi ellenőrzést külföldi ellenőrző szervezet végezte, 2.1.4.4. az egyedinek minősülő, külföldi gyártású, turista használatú palackok behozatalánál, amelyek a palack megfelelőségét igazoló felügyeleti bélyegző beütése nélkül tölthetőek és használhatóak a gyártásuktól számított 10 évig. 2.1.5. A 2.1.4.1—2.1.4.3. pontokban felsorolt esetekben, az importáló megbízásából, a töltő vagy karbantartó gazdálkodó szervezetnek kell kérelmezni a Felügyeletnél az első töltés előtti felügyeleti ellenőrzés elvégzését. A kérelemhez mellékelni kell a külföldi gyártóművi ellenőrzést végző szervezet igazolását és a hozzá tartozó gyártóművi bizonylatokat, valamint 2 példányban az ellenőrzésre kerülő palackok emelkedő gyártási sorszámba rendezett jegyzékét. 2.1.6. Az első töltés előtt a felügyeleti ellenőrzés keretében 2.1.6.1. a 2.1.4.3. pont szerint behozott palackoknál a Felügyelet a következőket végzi: — a felügyeleti ellenőrzésre bejelentett palackokat azonosítja a kérelmező telephelyén, — ellenőrzi a megjelölést és a színjelzést, — ellenőrzi a benyújtott dokumentációk (igazolások, bizonylatok és a külföldi szervezet által elvégzett ellenőrzés dokumentációjának) teljeskörűségét és megfelelőségét, és azt, hogy a benyújtott dokumentációk a bejelentett palackokra vonatkoznak-e, — ellenőrzi a külső felületeket, 2.1.6.2. a 2.1.4.2. pont szerint behozott palackoknál a Felügyelet a következőket végzi a 2.1.6.1. pontban leírtakon túlmenően: — ellenőrzi a biztonságtechnikai behozatali engedélyben és a Szabályzatban előírtaknak való megfelelőséget, — ellenőrzi a belső felületeket és a kivitelezést, — víznyomáspróbát tartat, — acetilén palackoknál ellenőrzi a porózus töltőanyag megfelelőségét (töltőanyag tömeg, térkitöltés és késztömeg). 2.1.7. A Felügyelet által a palackoknak a 2.1.3., illetőleg a 2.1.6. pontokban foglaltak szerint elvégzett ellenőrzése után, megfelelő eredmények esetén, minden megfelelőnek minősített palackra az I. fejezet 3. pontjának megfelelő megjelölést és színjelzést kell elhelyezni, valamint az első időszakos biztonságtechnikai ellenőrzés évének utolsó két számjegyét. 2.1.8. A Felügyelet a palack azonosítására szolgáló megjelölések és színjelzés ellenőrzése után kiadja a gyártóművi felügyeleti ellenőrzésről, illetőleg az első töltés előtti felügyeleti ellenőrzésről az igazolást (lásd az adott palackra vonatkozó fejezet megfelelő mellékletét). 1998/106. szám 2.1.9. A gyártóművi, illetőleg az első töltés előtti felügyeleti ellenőrzésnél megfelelőnek minősített minden palackra az ellenőrzést végző felügyelő bélyegzőjének lenyomatát el kell helyezni. 2.1.10. A felügyeleti ellenőrzés igazolását és a hozzá tartozó bizonylatokat a kérelmező (engedélyes) 20 évig köteles megőrizni. 2.2. Időszakos biztonságtechnikai ellenőrzés 2.2.1. A használt palackokon a Felügyelet a Szabályzat III. fejezete 3.5.2—3.5.5. pontjaiban, illetőleg a 3.5.7. pontban meghatározott periódusonként időszakos biztonságtechnikai ellenőrzést végez. Az ellenőrzést a töltő vagy karbantartó gazdálkodó szervezetnek kell kérelmezni a Felügyelettől. A Felügyelet az időszakos biztonságtechnikai ellenőrzéseket a kérelmező telepén végzi el. 2.2.2. A töltő vagy karbantartó gazdálkodó szervezet a palackok időszakos biztonságtechnikai ellenőrzésre bocsátása előtt köteles a 2.2.2.2—2.2.2.6. pontokban előírt ellenőrzéseket elvégezni. 2.2.2.1. A palackokat szakszerűen, kellő elővigyázattal, a munkavédelmi, egészségvédelmi, környezetvédelmi előírások betartásával gázmentesíteni kell. 2.2.2.2. A palackok külső és belső felületét a gáztöltet teljes kieresztése és a palack kiszelepelése után a szennyeződéstől meg kell tisztítani úgy, hogy a felületek egyértelműen és biztonságosan vizsgálhatók legyenek. A 2.2.3.2. pontban megadottnál nagyobb mértékben meghibásodott vagy sérült (repedt, horpadt, éles bevágású, korrodált, menethibás vagy deformálódott) palack időszakos biztonságtechnikai ellenőrzésre nem bocsátható. 2.2.2.3. A palackba beütött megjelöléseket ellenőrizni kell, és

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes